
TÁJÉKOZTATÓ  
                                                      Birtokvédelmi kérelem nyomtatványának kitöltéséhez,    birtokvédelmi kérelem benyújtásához
  
A birtokvédelmi eljárás kérelemre indul. A kérelemnek a kérelmet benyújtó személy, valamint a birtoksértést elkövető személy vonatkozásában tartalmaznia kell az alábbi adatokat:  
1. a kérelmet benyújtó személy nevét, lakcímét, illetve célszerő megadni egyéb elérhetőséget is (jogi személy  esetén nevét, székhelyét), FONTOS, hogy a kérelmet a birtoklásban megzavart, vagy birtokától megfosztott  (természetes vagy jogi) személy nyújtsa be,  
2. a birtoksértést elszenvedett személy képviseletében eljáró személy nevét, lakcímét, ha nem képviselő jár el,  akkor ezt nem kell kitölteni, ilyen esetben a megfelelő meghatalmazás csatolása kötelező, ennek  hiányában a hatóság az eljárást megszünteti!)  
3. a birtoksértő személy nevét, lakcímét (jogi személy esetén nevét, székhelyét), mert ismeretlen személy ellen  nincs mód birtokvédelmi eljárás lefolytatására. FONTOS, hogy a birtoksértést ténylegesen elkövető személy  kerüljön itt megnevezésre, ne pl. az ingatlan tulajdonosa, ha az ingatlan bérbe van adva és a bérlők a birtoksértők!  
A birtoksértő cselekmény leírásának tartalmaznia kell:  
4. a birtokvitával érintett dolog megjelölését (ingatlanról vagy ingóról van-e szó, ingatlanon belül pl. útszakaszról,  kertrészről, lakásról, melléképületről stb., ingó esetén pl. gépjármű típusát, rendszámát)  
5. a jegyző illetékességét megalapozó adatokat (pl. a birtoksértéssel érintett ingatlan pontos, cím szerinti  megjelölését)  
6. a kérelemnek határidőben való benyújtása alapjául szolgáló tényeket (A jegyzőhöz lehet benyújtani birtokvédelem iránti kérelmet a birtoksértés bekövetkezésétől számított 1 éven belül, az 1 éven túli birtoksértések esetében  bírósághoz kell fordulni! Folyamatosan elkövetett birtokháborítás esetén az elkövetés kezdő időpontja az irányadó.)  
7. a kérelem benyújtásakor fennálló birtokállapotot (a sérelmes állapot leírását)  
8. az eredeti birtokállapotot (milyen volt a helyzet azelőtt, hogy a birtoksértés bekövetkezett volna, és ez az eredeti  helyzet mikor és hogyan alakult ki)  
9. a birtokállapot megváltozására vonatkozó körülmények pontos leírását (pl. ki mikor és hogyan  változtatta/sértette meg a birtokhelyzetet, próbálta-e a kérelmező felszólítani, visszaszerezni a birtokot, önként  hagyott-e fel a birtoklással vagy kitették a birtokból stb. FONTOS, hogy a birtoksértő cselekmény során felmerült  egyéb körülmények (pld. zajongás, sértegetés, személyeskedés, erőszakoskodás, fenyegetés) szabálysértés vagy  bűncselekmény megállapítása szempontjából bírhat jelentőséggel, ezek a körülmények NEM kerülnek értékelésre,  mert nem tartozik birtokvédelmi hatáskörbe!)  
10. A jegyző döntésére irányuló kifejezett kérelmet úgy kell megfogalmazni, hogy abból kiderüljön, milyen módon kívánja a kérelmező megszüntettetni a birtoksértő állapotot (pl. a birtoksértő biztosítson kulcsot a bejutáshoz,  biztosítsa a hozzáférést az ingatlanhoz), illetve mitől kívánja a jövőre nézve eltiltatni a birtoksértőt.   
11.A birtokvédelmet kérőnek az írásban előterjesztett kérelmet, valamint a kérelem mellékleteit eggyel több példányban kell benyújtania, mint amennyi féllel szemben a birtokvédelmet kéri!

Felhívom a figyelmét, hogy az új birtokvédelmi szabályok szerint a jegyző NEM folytathat le bizonyítást hivatalból!  Valamennyi bizonyítékot a kérelmezőnek kell megjelölnie és a hatóság rendelkezésére bocsátania, illetve a  kérelmezőnek kell – lehetőleg már a birtokvédelmi kérelemben – indítványoznia tárgyalás vagy szemle tartását, tanú  meghallgatását.  
Ezért célszerű a kérelemhez csatolni az ügy kezdetekor rendelkezésre álló bizonyítékokat, amelyek lehetnek pl.  okiratok, fényképek, helyszínrajz, kitűzési vázrajz stb.   
Amennyiben a birtoksértés ténye tanúkkal igazolható, célszerű megjelölésük (név, lakcím, és hogy mely birtoksértő  tény, körülmény vonatkozásában kérik a meghallgatásukat).   
Amennyiben kéri tárgyalás vagy szemle megtartását, úgy azt szintén a birtokvédelmi kérelem benyújtásakor kell  kérnie.  
Amennyiben semmilyen bizonyítási indítványt nem jelölnek meg, a jegyző a rendelkezésre álló adatok alapján dönt.  
A birtokvédelmi eljárás illetékmentes. 

